ΚΑΝΟΝΙΣΜΟΣ (ΕΚ) αριθ. 782/98 ΤΟΥ ΣΥΜΒΟΥΛΙΟΥ της 7ης Απριλίου 1998 που τροποποιεί τον κανονισμό (ΕΚ) αριθ. 1626/94 για τη θέσπιση ορισμένων τεχνικών μέτρων διατήρησης των αλιευτικών πόρων στη Μεσόγειο ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη της Ευρωπαϊκής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι σύμφωνα με το άρθρο 2 του κανονισμού (ΕΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (4), οι γενικοί στόχοι της κοινής αλιευτικής πολιτικής είναι η προστασία και η διατήρηση των ζώντων θαλάσσιων υδρόβιων πόρων 7 ότι, κατά τη διάρκεια της 10ης έκτακτης συνόδου της που πραγματοποιήθηκε στο Σαν Σεμπαστιάν της Ισπανίας από τις 22 έως τις 29 Νοεμβρίου 1996, η διεθνής επιτροπή για τη διατήρηση των θυννοειδών του Ατλαντικού (ICCAT) υιοθέτησε δύο συστάσεις για την αλιευτική δραστηριότητα του κοινού τόνου στη Μεσόγειο 7 ότι η ICCAT συνέστησε επίσης ορισμένους ειδικούς κανόνες για το ελάχιστο μέγεθος εκφόρτωσης κοινού τόνου 7 ότι όλες αυτές οι συστάσεις καταρτίστηκαν βάσει επιστημονικών συμβουλών 7 ότι στα πλαίσια των διεθνών υποχρεώσεων της Κοινότητας και, ιδίως, λαμβάνοντας υπόψη τη μελλοντική προσχώρηση της Κοινότητας στην ICCAT, είναι σκόπιμο να εφαρμοσθούν οι συστάσεις αυτές, για να αποφευχθεί η άσκηση υπερβολικής αλιευτικής πίεσης στα αποθέματα κοινού τόνου 7 ότι θα πρέπει συνεπώς να τροποποιηθεί ο κανονισμός (ΕΚ) αριθ. 1626/94 (5), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1626/94 τροποποιείται ως εξής: 1) Παρεμβάλεται το ακόλουθο άρθρο: «Άρθρο 3α1. Απαγορεύεται η αλιεία κοινού τόνου με γρι-γρι από 1ης έως 31ης Αυγούστου. 2. Απαγορεύεται η χρήση αεροπλάνων ή ελικοπτέρων για την υποστήριξη της αλιευτικής δραστηριότητας κοινού τόνου από 1ης έως 30ής Ιουνίου.» 2) Στο παράρτημα IV: - το ακόλουθο κείμενο αντικαθιστά το αντίστοιχο λήμμα: ΘΕΣΗ ΠΗΝΑΚΑ - η προηγούμενη υποσημείωση (**) επαναριθμείται ως (***). Άρθρο 2 Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 7 Απριλίου 1998.

[Source: multi_eurlex | Tokens: 2174]